Droichead Samuel Beckett

Droichead Samuel Beckett (angl. Samuel Beckett Bridge, slov. Most Samuela Becketta) je most v Dubline postavený v rokoch 2007 – 2009. Je to zavesený otočný most. Hlavné rozpätie sa dá kvôli veľkosti niektorých lodí otáčať o 90°. Celková dĺžka mosta je 123 m. Mostovka je so 48 m vysokým pylónom spojená 31 lanami. Bol navrhnutý španielskym architektom Santiagom Calatravou, ktorý je taktiež architektom neďalekého mosta Droichead James Joyce. Most bol pomenovaný po írskom spisovateľovi a laureátovi Nobelovej ceny za literatúry Samuelovi Beckettovi, ktorý pochádzal z Dublinu. Pylón s lanami má pripomínať harfu, symbol Írska. Most spája južné nábrežie rieky Liffey s Dublinskými dokmi na severnej strane rieky. Most bol oficiálne otvorený pre chodcov 10. decembra 2009 starostkou Dublina Emer Costello. Výstavba mosta stála približne 60 miliónov eur. Referencie Iné projekty Commons ponúka multimediálne súbory na tému Droichead Samuel Beckett Zdroj Tento článok je čiastočný alebo úplný preklad článku Most im. Samuela Becketta na poľskej Wikipédii.